
2. ข้อเสนอแนะในการจัดทำแผนพัฒนาท้องถิ่นในอนาคต
		เพื่อให้ตามติดตามและประเมินผลแผนพัฒนาขององค์การบริหารส่วนตำบลปิตูมุดีประจำปีงบประมาณ พ.ศ.๒๕๖4  (ระหว่างเดือนตุลาคม ๒๕๕63 – กันยายน ๒๕๖4) เป็นไปด้วยความถูกต้องและบรรลุเป้าหมายตามระเบียบกระทรวงมหาดไทยและข้อสั่งการของกรมส่งเสริมการปกครองท้องถิ่นดังกล่าว  องค์การบริหารส่วนตำบลปิตูมุดีจึงได้ดำเนินการนำเข้าข้อมูลแผนพัฒนาท้องถิ่น (พ.ศ.๒๕๖1 – ๒๕๖5) ประจำปีงบประมาณ พ.ศ.๒๕๖4 ในระบบ e-plan  และได้นำข้อมูลในระบบอีแพลนดังกล่าวมาใช้ในการติดตามและประเมินผลแผนครั้งนี้  ซึ่งในครั้งนี้ก็ยังควรมีการปรับปรุงเพื่อให้มีประสิทธิ์ภาพและประสิทธิ์ผลต่อไปในครั้งหน้า ดังนี้
1. การติดตามและประเมินผลแผนพัฒนาขององค์การบริหารส่วนตำบล คณะกรรมการติดตามและประเมินผลแผนพัฒนาองค์การบริหารส่วนตำบลปิตูมุดี ควรมีเสนอการกำหนดเครื่องมือ  อุปกรณ์  สิ่งที่ใช้เป็นสื่อสำหรับการติดตามและประเมินผลที่หลากหลายและมีแนวทางเลือกที่หลากหลาย
2. การติดตามและประเมินผลแผนพัฒนาท้องถิ่น     คณะกรรมการฯ ควรมีการนำผลการวัดคุณภาพของแผนมาใช้เป็นกรอบหรือแนวทางในการติดตามและประเมินผลแผนพัฒนาท้องถิ่น 
3. คณะกรรมการพัฒนาท้องถิ่นควรเห็นความสำคัญ   ในการจัดประชุมประชาคมท้องถิ่น  ส่วนราชการและรัฐวิสาหกิจที่เกี่ยวข้อง เพื่อรับทราบปัญหา  ความต้องการ  ประเด็นการพัฒนา  และประเด็นที่เกี่ยวข้องตลอดจนความช่วยเหลือทางวิชาการ  และแนวทางปฏิบัติที่เหมาะสมกับสภาพพื้นที่ เพื่อนำมากำหนดแนวทางการจัดทำแผนยุทธศาสตร์การพัฒนา  

4. ผู้บริหารควรเร่งรัดให้มีการดำเนินโครงการในช่วงต้นปีงบประมาณมากกว่าการทำโครงการโครงสร้างพื้นฐานที่ใช้งบประมาณมากกว่าโครงการกิจกรรม  เพราะอาจจะทำให้สิ้นปีงบประมาณองค์การบริหารส่วนตำบลจะไม่สามารถดำเนินการให้บรรลุวัตถุประสงค์ที่กำหนดไว้ในแผนพัฒนาได้  และอาจทำให้ประชาชนไม่พึงพอใจในการดำเนินงาน  เพราะไม่สามารถดำเนินการแก้ไขปัญหาให้กับประชาชนได้ตามความต้องการสูงสุดของประชาชน  
5. ควรมีการส่งเสริมสนับสนุนการพัฒนา อาชีพ การศึกษา สาธารณสุข ตลอดจนถึงในการอนุรักษ์และพัฒนา ศิลปวัฒนธรรมอันดีงาม และภูมิปัญญาท้องถิ่น  การรักษาระบบการบริหารจัดการที่ดี โดยให้ประชาชนมีส่วนร่วมในการตัดสินใจ การวางแผนพัฒนา ตรวจสอบเพื่อให้เกิดความโปร่งใสส่งเสริมการพัฒนากลุ่มอาชีพ พัฒนาศักยภาพคนและชุมชนให้เข้มแข็ง  สร้างระบบคมนาคม ระบบสาธารณูปโภค และสาธารณูปการที่มีประสิทธิภาพ พัฒนาในการจัดการขยะมูลฝอย จัดการทรัพยากรธรรมชาติและสิ่งแวดล้อมเพื่อการพัฒนาที่ยั่งยืน และมุ่งส่งเสริมความปลอดภัยในชีวิตและทรัพย์สินของประชาชน

